EL
23.5.2022
Επίσημη Εφημερίδα της Ευρωπαϊκής Ένωσης
C 207/7
Διατακτικό Το άρθρο 29, παράγραφος 2, δεύτερη περίοδος, του κανονισμού (ΕΕ) 604/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης διεθνούς προστασίας που υποβάλλεται σε κράτος μέλος από υπήκοο τρίτης χώρας ή από απάτριδα, έχει την έννοια ότι ο όρος «φυλάκιση» που χρησιμοποιείται στη διάταξη αυτή δεν καταλαμβάνει την αναγκαστική νοσηλεία αιτούντος άσυλο σε μονάδα ψυχικής υγείας νοσηλευτικού ιδρύματος η οποία επετράπη με δικαστική απόφαση για τον λόγο ότι το συγκεκριμένο πρόσωπο, εξαιτίας ψυχικής ασθένειας, αποτελεί σοβαρό κίνδυνο για τον εαυτό του ή για την κοινωνία.
(1)
ΕΕ C 242 της 21.6.2021.
Διάταξη του Δικαστηρίου (όγδοο τμήμα) της 10ης Ιανουαρίου 2022 [αίτηση του Amtsgericht Hamburg (Γερμανία) για την έκδοση προδικαστικής αποφάσεως] — EL, CP κατά Ryanair DAC (Υπόθεση C-287/20) (1) [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Αεροπορικές μεταφορές – Κανονισμός (ΕΚ) 261/2004 – Άρθρο 5, παράγραφος 3 – Κοινοί κανόνες αποζημίωσης των επιβατών και παροχής βοήθειας σε αυτούς σε περίπτωση ματαίωσης ή μεγάλης καθυστέρησης της πτήσης – Απαλλαγή από την υποχρέωση αποζημίωσης – Έννοια των «έκτακτων περιστάσεων» – Απεργία του πληρώματος θαλάμου επιβατών και των πιλότων – Περιστάσεις «εσωτερικές» και «εξωτερικές» προς τη δραστηριότητα του πραγματικού αερομεταφορέα – Χάρτης των Θεμελιωδών Δικαιωμάτων της Ευρωπαϊκής Ένωσης – Άρθρα 12 και 28 – Άρθρα 12 και 28 του Χάρτη των Θεμελιωδών Δικαιωμάτων της Ευρωπαϊκής Ένωσης – Δεν θίγονται η ελευθερία του συνέρχεσθαι και συνεταιρίζεσθαι των εργαζομένων και το δικαίωμα διαπραγμάτευσης του αερομεταφορέα] (2022/C 207/09) Γλώσσα διαδικασίας: η γερμανική Αιτούν δικαστήριο Amtsgericht Hamburg
Διάδικοι στην υπόθεση της κύριας δίκης EL, CP κατά Ryanair DAC
Διατακτικό Το άρθρο 5, παράγραφος 3, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ.
295/91, έχει την έννοια ότι μια απεργία η οποία κηρύσσεται από συνδικαλιστική οργάνωση του πληρώματος θαλάμου επιβατών και των πιλότων ενός πραγματικού αερομεταφορέα και αποσκοπεί στην προβολή των διεκδικήσεων των εργαζομένων αυτών δεν συνιστά «έκτακτη περίσταση» κατά την έννοια της εν λόγω διάταξης, το δε γεγονός ότι προηγήθηκαν διαπραγματεύσεις με τους εκπροσώπους των εργαζομένων δεν ασκεί συναφώς επιρροή.
(1)
ΕΕ C 279 της 24.8.2020.